section_heading: Kako konsenzus funkcionira
paragraph_text: Nakon što je prijedlog napravljen, postavljaju se pitanja da bi se prijedlog razjasnio. Još uvijek nije vrijeme da se razgovara za ili protiv prijedloga. Tada se sačini lista svih prigovora koje ljudi imaju u vezi prijedloga. Sve probleme treba riješiti daljnjom raspravom ili ispravcima prijedloga. Ako nema prigovora, konsenzus je postignut. Vođa diskusije treba upitati ima li suzdržanih. Ljudi koji su suzdržani imaju prigovore koji nisu riješeni, ali koji neće sprječavati da se diskusija i donošenje odluke nastavi. Nakon toga, on ili ona upita ima li onih koji blokiraju odluku. Ljudi koji blokiraju odluku imaju prigovore koji nisu razriješeni i koji ne dozvoljavaju da se odluka donese u ime cijele grupe. Blokirati prijedlog je ozbiljna odluka i mora se zasnivati na uvjerenju da je prijedlog protivan principima grupe. Ako se blokada dogodi, grupa mora sama procijeniti kako nastaviti. Ako nema ljudi koji sprječavaju odluku, konsenzus je postignut.